Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 82/11/5505	Liptovský Mikuláš, 5.4.2012
EEČ : 2-39-107-2012

U Z N E S E N I E

Trestná vec:	obvinený XXXXX  
Prečin:	sprenevera podľa § 213 odsek 1, 2 písm. a/  Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Liptovský Mikuláš
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: banský zámočník
Skutková veta:
18.2.2011 na presne nezistenom mieste v Liptovskom Mikuláši predal XXXXX, nar. XXXXX, bytom XXXXX - XXXXX, XXXXX, za sumu 1.726,08-€ osobné motorové vozidlo zn. Škoda Fábia červenej farby ev. č. XXXXX, VIN: XXXXX, ktoré bolo vo vlastníctve spoločnosti ČSOB Leasing a.s., Panónska cesta 11  Bratislava, IČO: XXXXX, na základe zmluvy o zabezpečovacom prevode vlastníckeho práva č. XXXXX, ktorú s označenou spoločnosťou  obvinený uzatvoril 8.10.2007, čím konal v rozpore s článkom 4, bod 5, 10 označenej zmluvy, a spôsobil tak tejto spoločnosti škodu vo výške 4.315,21-€.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
30 mesiacov
Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	Podľa § 216 ods. 3 Trestného poriadku ukladám obvinenému povinnosť v priebehu skúšobnej doby uhradiť poškodenej spoločnosti ČSOB Leasing a.s., Panonská cesta 11  Bratislava, IČO: XXXXX, nahradiť škodu vo výške 2.655,86-€ v 23 mesačných splátkach po 111,-€ a v jednej mesačnej splátke vo výške 102,86-€ počnúc mesiacom marec 2012 ich poukázaním na číslo účtu: XXXXX, VS: 079435151, vždy k 25. dňu konkrétneho mesiaca v zmysle dohody o náhrade škody, uzatvorenej medzi obvineným a poškodenou stranou v rámci mediačného konania na Okresnom súde Liptovský Mikuláš pod sp. zn. XXXXX.
Odôvodnenie:
	Vyšetrovateľ Odboru kriminálnej polície OR PZ  Liptovský Mikuláš  viedol trestné stíhanie pod č. ORP-304/OEK-LM-2011  proti obvinenému  za prečin sprenevery podľa § 213, ods. 1, 2 písm. a/   Trestného zákona na vyššie uvedenom skutkovom základe. 
	Obvinený v prípravnom konaní priznal spáchanie skutku. Svoje konanie oľutoval a dal súhlas na postup podľa § 216 ods. 1 Trestného poriadku.
	Zo skutku je okrem vlastného priznania usvedčovaný listinnými dôkazmi predloženými poškodenou spoločnosťou, výpoveďou svedka XXXXX, vyčíslením škody.  
	Poškodená strana v rámci mediačného konania realizovaného na Okresnom súde Liptovský Mikuláš pod sp. zn. XXXXX s obvineným dňa 19.3.2012 uzatvorila dohodu o náhrade škody vo výške 2.655,86-€ s dohodnutým splátkovým kalendárom - 23 mesačných splátok po 111,-€ a jednu mesačnú splátku vo výške 102,86-€ so splácaním od mesiaca marec 2012, uhrádzaním splátok na účet č. XXXXX vždy k 25. dňu v mesiaci pod stratou výhody splátok v prípade vynechania čo i len jednej mesačnej splátky. 
	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta, alebo aj bez návrhu, podmienečne zastaviť trestné stíhanie, ak vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Obvinený podľa správy z miesta bydliska nie je bližšie hodnotený. V odpise registra trestov má jeden záznam, hľadí sa naňho ako by nebol odsúdený. 
Trestná sadzba za prečin sprenevery podľa § 213 ods. 1, 2 písm. a/ Trestného zákona je jeden rok až 5 rokov.
Zákonné podmienky pre rozhodnutie o podmienečnom zastavení trestného stíhania v zmysle § 216 ods. 1 Trestného poriadku proti obvinenému  teda splnené boli.
Podľa § 216 ods. 2 Trestného poriadku bola obvinenému  uložená skúšobná doba s prihliadnutím na všetky okolnosti prípadu v trvaní 30 mesiacov, pričom označené ustanovenie Trestného poriadku umožňuje túto stanoviť v rozmedzí jedného roka až piatich rokov.
Počas skúšobnej doby bude obvinený musieť viesť riadny život a nedopúšťať sa trestnej ani inej protispoločenskej činnosti, zároveň nahradiť spôsobenú škodu v zmysle splátkového kalendára.  Ak týmto podmienkam vyhovie, rozhodne sa o jeho osvedčení. V opačnom prípade bude rozhodnuté, a to aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Gondžur
prokurátor